ททท.ขอเชิญเที่ยวงาน“ไหว้ครูมวยไทยโลก”อย่างยิ่งใหญ่  นักมวยกว่า 60 ประเทศสนใจเข้าร่วมงาน
ททท.ขอเชิญเที่ยวงาน“ไหว้ครูมวยไทยโลก”อย่างยิ่งใหญ่ นักมวยกว่า 60 ประเทศสนใจเข้าร่วมงานนางอรสา  อาวุธคม ผู้อำนวยการ ททท. สำนักงานพระนครศรีอยุธยา เปิดเผยว่า  การจัดงาน“ไหว้ครูมวยไทยโลก”  ครั้งที่ 15 ระหว่างวันที่ 16-17 มีนาคมนี้ ที่วัดมหาธาตุและวัดหลังคาขาว เป็นความร่วมมือระหว่าง ททท. กรมศิลปากร และสมาคมมวยอาชีพแห่งประเทศไทย   เพื่อนำเสนอเอกลักษณ์ความเป็นไทยให้ทั่วโลกได้ประจักษ์ โดยเฉพาะเป็นการส่งเสริมและสร้างความรู้ความเข้าใจให้กับชาวต่างชาติที่มีความสนใจการชกมวย  ให้ตระหนักถึงความสำคัญของมวยไทยและการไหว้ครูมวย  โดยปีนี้มีนักมวยต่างชาติสนใจสมัครเข้าร่วมไหว้ครูมวยไทยกว่า 60 ประเทศ  1,800 คน  ซึ่งกำหนดในวันอาทิตย์ที่ 17 มีนาคม  2562 เวลา 17.30 น. ที่บริเวณวัดมหาธาตุ   สำหรับกิจกรรมภายในงาน  มีการสักยันต์  การเขียนยันต์  การแสดงศิลปะการต่อสู้ป้องกันตัวแบบไทย การตีดาบจากหมู่บ้านอรัญญิก  การสาธิตหัตถศิลป์ไทย  การสาธิต และฝึกสอนมวยไทยโบราณ 4 สาย  พร้อมทดสอบพละกําลังด้วยวิธีการซ้อมแบบมวยไทยโบราณ เช่น เตะต้นกล้วย  ชกมะนาว และนิทรรศการมวยไทย เป็นต้น ส่วนในวันที่ 16 มีนาคม พบกับการชกมวยคู่เอก มวยหญิงป้องกันแชมป์สหพันธ์มวยไทยอาชีพโลก  ระหว่าง  กุหลาบดำ ศิษย์ สน. (ไทย) กับ ไอ ทานากะ (ญี่ปุ่น)  นอกจากนี้  ททท.ยังได้เตรียมตลาดย้อนยุค  อาหารพื้นถิ่น  ของดีของเด่นของจังหวัดพระนครศรีอยุธยามาให้เลือกซื้อ  เลือกชิมกันอีกด้วย   ผู้สนใจสอบถามได้ที่ ททท. สำนักงานพระนครศรีอยุธยา โทร.0 3524 6076-7 หรือ  : Tat Ayutthaya